alexandrainst/scandi-wiki huggingface dataset:
Ballycastle

Ballycastle (irsk Baile an Chaistil, 'byen åt slottet' er ein liten by i grevskapet Antrim i Nord-Irland. Han er administrasjonssenter for Moyle distrikt. 

Ved hamna  i byrn står eit minnesmerke for Guglielmo Marconi, som i 1898 gjorde det andre forsøket sitt på å sende trådlause signal over vatn, fra Ballycastle til øya Rathlin. 

Byen er kjend for sin Ould Lammas-festival, som blir halden kvart år i august.

Nær byen renn elvene Margy, Carey og Glenghesk, som er gode elver for lakse- og aurefiske.

Kjelder

Denne artikkelen bygger på «Ballycastle» frå ,  den 19. mars 2019.  
 

Byar i Antrim
Carl Johan Bergman

Carl Johan Lennart Bergman () er ein svensk tidlegare skiskyttar frå Bergsäng i Hagfors kommun. Han vart verdsmeister i mixstafett under VM i skiskyting 2007, og vann i ei seinare meisterskap to VM-sølv og like mange VM-bronsar. Sidan 2010 er han gift med norske Liv-Kjersti Eikeland.

Aktiv
Bergman deltok i verdscupen i skiskyting i 14 sesongar, 2001-14. Han sigra i 3 sprintrenn. Den fyrste sigeren kom i finske Kontiolahti 16. mars 2006, der han toppa framfor polske Tomasz Sikora og tyske Sven Fischer. Dei to andre sigrane kom i 2011/12-sesongen, i høvesvis Östersund og i Hochfilzen. I alt steig Bergman på sigerspallen etter 10 individuelle verdscup-tevlingar.

Under verdsmeisterskapen 2007 i Antholz i Italia gjekk Bergman på ankeretappen Sveriges lag inn til gull på mixstafetten, dei andre på laget var Helena Jonsson, Anna Carin Olofsson og Björn Ferry. To år etter var Bergman atter med i gullstriden på mixstafetten i ein verdsmeisterskap. Som ankermann måtte han i Pyeongchang sjå seg slått med seks sekundar av Frankrikes ankermann Simon Fourcade, men berga sølv til Sverige ved å halde Tysklands Michael Greis tre sekundar bak seg. Under VM i skiskyting 2010 i Khanty-Mansijsk kompletterte Bergman medaljesamlinga i mixstafettar gjennom å gå mål til svensk bronse. Sitt beste internasjonale meisterskap gjorde Bergman i Ruhpolding i 2012. Han opna då med å sikre seg bronsemedaljen i sprintrennet. Deretter gav han favoritten Martin Fourcade hard kamp om sigeren i jaktstarten, ei tevling som enda med sølvmedalje til Bergman, vel 5 sekundar bakom Fourcade. Til sist i meisterskapen vart Bergman sjettemann i 15 km fellesstart.

Kjelder
Denne artikkelen bygger på «Carl Johan Bergman» frå ,  den 19. mars 2019.

Bakgrunnsstoff 
 

Svenske skiskyttarar
Verdsmeistrar i skiskyting
Svenske deltakarar under vinter-OL 2002
Skiskyttarar under vinter-OL 2002
Svenske deltakarar under vinter-OL 2006
Skiskyttarar under vinter-OL 2006
Svenske deltakarar under vinter-OL 2010
Skiskyttarar under vinter-OL 2010
Svenske deltakarar under vinter-OL 2014
Skiskyttarar under vinter-OL 2014
Ballymena

Ballymena er ein by i Antrim i Nord-Irland. Det irske namnet på byen, Baile Meánach, tyder 'Midtbyen'.  Ved folketeljinga i 2011 hadde Ballymena eit folketal på 29 467. Byen er den åttande største i Nord-Irland. Han høyrer til Mid and East Antrim Borough Council, som har hovudkvarter her. 

Ballymena blei bygd på land gjeve til Adair-familien av kong Karl I i 1626. Til gjengjed skulle byen halda to årlege marknadar og ein laurdagsmarknad i all ettertid. Laurdagsmarknaden var framleis i drift i 2018. Ballymena er elles ein viktig handleby for nordirar.

Kjelder

Denne artikkelen bygger på «Ballymena» frå ,  den 19. mars 2019.  
 

Byar i Antrim
Vincent Jay

Vincent Jay () er ein fransk tidlegare skiskyttar frå Saint-Martin-de-Belleville i departementet Savoie. Han vart olympiameister på 10 km under Vinter-OL 2010, der han fylgde opp med å ta bronsen i jakstarten.

Jay sigra i to renn i verdscupen i skiskyting. Vinteren 2009 vann han 20 km normalprogram i Vancouver i Canada. Nær eitt år seinare overraska han med å vinne gullmedaljen på 10-kilometeren då dei olympiske vinterleikane fann stad i dei same kanadiske løypene. Dagen etter måtte han sjå seg forbigått av svenske Björn Ferry og Christoph Sumann frå Austerrike på jakstarten, men lukkast berge bronsemedaljen i tevlinga. Til sist i leikane vart Jay nummer 8 på fellesstarten. Han tok totalt 4 (2-0-2) individuelle pallplassar i verdcupen.

Kjelder
Denne artikkelen bygger på «Vincent Jay» frå ,  den 19. mars 2019.  
 

Franske skiskyttarar
Olympiske meistrar for Frankrike
Tina Bachmann

Tina Bachmann () er ein tysk tidlegare skiskyttar frå Schmiedeberg i Sachsen. Ho var med om å vinne VM-gull i kvinnestafetten både i 2011 og 2012, i 2011 vann ho også sølvmedaljen på 15 km.

Aktiv
Bachmann deltok i verdscupen i skiskyting frå 2009 til 2016. På tampen av 2009-sesongen vann ho 7,5 km i Khanty-Mansijsk, der ho skaut to fulle hus og slo landskvinna Simone Hauswald og svenske Anna Carin Olofsson-Zidek med høvesvis 3,7 og 19,3 sekundar. Sigeren vart hennar einaste individuelle triumf i verdscupen, ein einsleg andreplass i 2012 var hennar andre pallplassering i verdscupen. Under VM i skiskyting 2011 i Khanty-Mansijsk tok Bachmann sølvmedaljen på 15 km, med to bomskot var ho over to minuttar bak den suverene vinnaren, svenske Helena Jonsson. Sidan i meisterskapen tok Bachmann seg av den tredje etappen for Tyskland vinnarlag i 4 x 6 km stafett, dei andre på laget var Andrea Henkel, Miriam Gössner og Magdalena Neuner. Året etter forsvarte dei same fire utøvarane VM-tittelen då VM i skiskyting 2012 fann stad i Ruhpolding, Bachmann gjekk då startettapen. Ho avslutta Ruhpolding-VM med å verte nummer 4 på fellesstarten.

Kjelder
Denne artikkelen bygger på «Tina Bachmann (Biathletin)» frå ,  den 20. mars 2019.  
 

Tyske skiskyttarar
Franziska Preuß

Franziska Preuß () er ein tysk skiskyttar frå Wasserburg am Inn i Bayern. Ho gjekk den andre etappen for det tyske kvinnelaget som vann stafettgull under VM i skiskyting 2015 i Kontiolahti. I den same meisterskapen vann Preuß sølvmedaljen på fellesstarten, året etter sikra ho seg sølv og bronse i ulike stafettøvingar under verdsmeisterskapen i Oslo.

Aktiv
Preuß viste talentet sitt då ho vart trefaldig tysk meister i 2013-sesongen. Under verdsmeisterskapen i Kontiolahti i mars 2015 var ho med om å vinne gull i 4 x 6 km stafett, saman med Franziska Hildebrand, Vanessa Hinz og Laura Dahlmeier. På avslutningsøvinga i meisterskapen, 12, 5 km fellesstart, gjekk Preuß inn til sølv, 6,2 sekundar bakom Valj Semerenko frå Ukraina, ein einsleg bom kosta Preuß gullet, Semerenko skaut feilfritt. Under VM i skiskyting 2016 i Oslo tok Preuß seg av startetappen for dei tyske mannskapa både på mixstafetten og kvinnestafetten. Det tyske mixlaget enda opp med sølv, medan kvinnelaget kom på bronseplassen. I dei olympiske vinterleikane 2018 i Pyeongchang enda ho på fjerdeplassen i 15 km normalprogram, trass feilfri skyting.  

Den 20. januar 2019 tok Preuß sin fyrste individuelle siger i verdscupen i skiskyting, med di ho vann fellesstarten under renna i Ruhpolding framfor norske Ingrid Tandrevold.

Kjelder
Denne artikkelen bygger på «Franziska Preuß» frå ,  den 20. mars 2019.  
 

Tyske skiskyttarar
Verdsmeistrar i skiskyting
Deltakarar under vinter-OL for ungdom 2012
Tyske deltakarar under vinter-OL 2014
Skiskyttarar under vinter-OL 2014
Tyske deltakarar under vinter-OL 2018
Skiskyttarar under vinter-OL 2018
Terje Nilsen

Terje Nilsen () var ein norsk musikar og låtskrivar.

Han er kjend for sogen «Mjelle», som han skreiv i 1974 og gav ut på albumet Æ i 1977. Etter denne første plata har han samarbeidd med ei rekkje artistar om andre utgjevingar, som med Asa Krogtoft om Pop og Finn Sletten om Sånn.
I tillegg til eigne plater medverka han på utgjegivngar med trioen Crossbreeze (med Walter Albriktsen og Finn Sletten) i 1974, Henning Gravrok (Hyss, 1996) og med Tungtvann (Pøbla, singel, 2001).  

Han var bror til Randi Nilsen som blei gift med Harald Berg, og er dermed onkel til plateartistane Terje Berg og Eli Johanne Berg, og fotballspelarane Ørjan Berg og Runar Berg.

Verk 
 Jean/Nytt og mitt, 1973, vinylsingle, Experience Records
 Æ, Experience Records 1977
 Pop, (Nord-Norsk Plateselskap, 1983)
 Sørpolnissen, Lillebroren til julenissen, kun på kassett, NRK / Grappa 1987
 Kanskje, (Nord-Norsk Plateselskap,  1990)
 Frie fugler... (1995)
 Sånn, (Nord-Norsk Plateselskap, 1996)
 N'te gang, med «Voksne Herrers Orkester», Grammofon GRAM0508, 2005
 Sommernatt, PROMOTION-CD, opplag 50 eks. Grammofon, 2006
 Portrett, Grammofon, 2006
 Møte, med Bodø Sinfonietta, Grammofon, 2010 
 Gledeståra (2012), ei samling opptak som aldri var blitt gjevne ut
 Mjelle, ein cd som følgde med boka Mjelle - Terje Nilsen 40 år som plateartist.
 Nye låta (Grammofon, 2016)
I tillegg er Nilsen med på konsertsamleplaten "Sinus, 1 og 2 september 1989" med to sanger. (BRK 8901)

Andre utgjevingar 
 Lille Bille, 2003, Eva Trones syng barnesongar av Terje Nilsen. Spellemannprisen 2004
 Tango for en, 2011,  Eva Trones. Songar av Terje Nilsen.

Prisar og utmerkingar 
 Blixprisen 1997
 Bodø bys kulturpris 2002
 Gammlengprisen 2002 i klassen viser
 Alf Prøysens Ærespris 2015

Kjelder

Denne artikkelen bygger på «Terje Nilsen» frå ,  den 20. mars 2019.

Bakgrunnsstoff 
 Omtale i Norsk pop- og rockleksikon frå 2005

Norske låtskrivarar
Norske visesongarar
Folk frå Bodø
Folk frå Vågan
Vinnarar av Alf Prøysens Ærespris
Bakverk

Bakverk eller bakst er matvarer laga gjennom tillaging av deig eller røre til produkt som brød, kaker, kjeks og anna.

Bakverk kan ha ulike ingrediensar som mjøl, sukker, egg, feitt, væske, krydder, frukt og sjokolade. Ein kan også nytta hevingsmiddel som gjær, bakepulver og liknande i dei.

Ofte baker ein bakverk i omn, men ein kan også steika dei utanfor omn, koka eller dampa dei.

Ein som arbeider med bakverk kan ha tittelen bakar eller konditor. Utsal for bakverk blir gjerne kalla bakeri eller konditori.

Typer bakverk 
Bagett
Bolle
Bakkels
Brød
Rundstykke
Kake
Kringle
Lefse
Kjeks
Pai
Pirog
Pizza
Quiche
Smultring
Terte
Vaffel

Sjå òg 
Gjærbakst

Kjelder

Søk etter bakverk i Nynorskordboka

Delar av denne artikkelen bygger på «Bakverk» frå ,  den 21. mars 2019.  

 
Baking
The Visitor av Neil Young and Promise of the Real

The Visitor er det 40. albumet til den kanadiske musikaren Neil Young og det andre studioalbumet han spelte inn med den amerikanske rockegruppa Promise of the Real. Albumet kom ut 1. desember 2017 på Reprise Records. Før albumet kom ut, kom singlane «Children of Destiny» 4. juli 2017, og «Already Great» 3. november 2017. Sistnemnde var eit svar til Donald Trump-slagordet «Make America Great Again».

Innhald

Medverkande
Neil Young – vokal, gitar, piano; munnspel på «Fly By Night Deal», munnspel på «Almost Always», plystring på «Change of Heart», piano på «Diggin' a Hole»
Anthony LoGerfo – trommer
Corey McCormick – bassgitar, vokal
Tato Melgar – perkusjon
Lukas Nelson – gitar, vokal; klokkespel, mandolin, orgel på «Change of Heart»
Micah Nelson – gitar, vokal; piano på «Already Great», orgel på «Carnival»

Salslister

Kjelder
Denne artikkelen bygger på «The Visitor (Neil Young and Promise of the Real album)» frå ,  den 21. mars 2019. 
 oppgav desse kjeldene:

Musikkalbum frå 2017
Neil Young-album
Album produserte av Neil Young
Reprise Records-album
Album produserte av John Hanlon
Lukas Nelson & Promise of the Real-album
Bakkels

Bakkels (frå mellomnedertysk backels, 'det som blir bakt på ein gong') er eit gammalt ord for mindre bakverk som kan vera kokte i smult. Det finst i namnet til fleire kaketypar, som bordstabelbakkels, fattigmannsbakkels, hjortebakkels, rosettbakkels, sandbakkels og vassbakkels.

Bakels, bakkels, bakelse eller bakkelse har i nordisk samanheng tradisjonelt vist til små bakverk.
Ordet kan visa til ein type kake bakt frå gammalt av i ulike delar av Noreg til høgtider og festar. Dei var laga av mjøl, sukker, egg, fløyte og vatn og ofte steikte i særskilde jarn med fint mønster som kunne omfatta namn og årstal. Denne kaketypen er også kjend som jønnbrød, avletter og anna.

Andre typar er fattigmannsbakkels, ein frityrkokt bakkels laga av tynt kjevla og forma deig (sjå fattigmann), hjortebakkels, ei tradisjonell norsk form for smultringar laga med hornsalt (sjå hjortetakk),
sandbakkels, eit anna namn på sandkake, laga med mjøl, smør, sukker, egg, mandlar og bakepulver, og vassbakkels, ein type bakkels laga med mjøl, smør, egg og vatn og ofte fylte med krem.

Sjå òg
Bakelse
Rognbakels

Kjelder 

Bakverk
Paradox av Neil Young

Paradox er eit filmmusikkalbum av Neil Young og Promise of the Real som kom ut 23. mars 2018 på Shakey Pictures Inc. Albumet var filmmusikken til Daryl Hannah-filmen Paradox i 2018, der Young og Promise of the Real deltek. Det er det tredje studioalbumet Young spelte inn med Promise of the Real.

Bakgrunn og innspeling
Dei instrumentale partia på albumet, kalla «Paradox Passages», vart spelte inn i studio av Young og Promise of the Real utan å sjå på filmen: «Me hadde sett han, så me berre hugsa han. Det er likskapar med Dead Man, men eg ønskte å gjere det slik. Det er ein lett veg for meg til å uttrykkje filmmusikk. Eg gjorde det same på The LinkVolt Years.»

Songane «Show Me» og «Peace Trail» var tilegare gjevne ut i 2016 på soloalbumet Peace Trail. Den fulle bandversjonen av «Peace Trail» på Paradox, var første gongen Young og Promise of the Real hadde framført songen i lag. Konsertopptaket av «Pocahontas» er frå 2014. Songen «Tumbleweed» er ei nyinnsepling av ein song frå albumet Storytone frå 2014 og songen «Hey» inneheld eit gitarriff frå songen «Love And Only Love» frå albumet Ragged Glory.

Bandmedlemmet Lukas Nelson spelar ein versjon av «Angel Flying Too Close to the Ground» av faren hans, Willie Nelson.

Mottaking
I ei stort sett positiv melding for Pitchfork skreiv Stephen Thomas Erlewine: «Musikken driv mellom skumle gitarsoloar, søt klimpring, og refreng me delvis hugsar, men albumet stoppar stundom opp for ein fullverdig song. Men desse komplette augneblinka kjennest ut som uhell, som om tåka akkurat letta nok til å avsløre heile landskapet.» I Uncut skreiv Michael Bonner: «På mange måtar spelgar den falleferdige, leirbålsstemninga i musikken sjølve filmen til Hannah - men kritikarmessig er ingen av dei ei slik djup oppleving som Dead Man. Ein bør kanskje ikkje sjå på Paradox (verken filmen eller musikken) som eit stort verk frå ein viktig artist, men heller som eit av dei mange sidespranga til Young.»

Innhald

Salslister

Kjelder
Denne artikkelen bygger på «Paradox (soundtrack)» frå ,  den 21. mars 2019. 
 oppgav desse kjeldene:

Filmmusikkalbum frå 2018
Neil Young-album
Lukas Nelson & Promise of the Real-album
Jurij Burlakov

Jurij Iljitsj Burlakov () er ein russisk tidlegare langrennar frå Khabarovsk som tevla for Sovjetunionen. Han vann VM-gull i 4 x 10 km stafett under Ski-VM 1982 i Oslo, ein meisterskap han avslutta med å take sølvmedaljen på femmila.

Aktiv
Burlakov var i sitt livs form då verdsmeisterskapen på ski 1982 fann stad i Holmenkollen i Oslo. Han opna med å verte sjuandemann på 30 km, tre dagar seinare gjekk han inn til fjerdeplass på 15 km. Deretter gjekk han den snøggaste etappen i 4 x 10 km stafett, då han på den tredje etappen henta inn Noregs Pål Gunnar Mikkelsplass, som då leia stafetten. Dermed vart det eit hæseblæsande oppgjer mellom dei to ankermennene, Oddvar Brå og Aleksandr Zavjalov, eit oppgjer som enda med delt gull til både Noreg og Sovjetunionen. Berre to døgn etter stafettevlinga sikra Burlakov seg sølvmedaljen på 50 km, 15 sekundar føre Lars Erik Eriksen på bronseplassen, og eit drygt halvminutt bakom gullvinnar Thomas Wassberg frå Sverige.

Vinteren 1982/83 vart Burlakov i Davos nummer to bak Mikkelsplass på 15 km i eit renn i verdscupen i langrenn, to månader før han tredjemann på 50 km i Kavgolovo ved Leningrad, hans siste pallplass i verdscupen, eit renn der norske Jan Lindvall sigra. I dei olympiske vinterleikane 1984 i Sarajevo enda han på 11. plass på tremila. Ved Ski-VM 1987 i Oberstdorf vart Burlakov nummer 10 på 15 km i klassisk stil, 52,4 sekundar attom vinnaren, Marco Albarello frå Italia. Under Vinter-OL 1988 i Calgary gjekk Burlakov i mål til 12. plass på tremila. I 1989 mista han landslagsplassen.

Kjelder
Denne artikkelen bygger på «Jurij Burlakov» frå ,  den 21. mars 2019.  
 

Sovjetiske langrennsløparar
Russiske langrennsløparar
Verdsmeistrar i langrenn
Sovjetiske deltakarar under vinter-OL 1984
Langrennsløparar under vinter-OL 1984
Sovjetiske deltakarar under vinter-OL 1988
Langrennsløparar under vinter-OL 1988
Do You Believe in Magic

Do You Believe in Magic er debutalbumet til folkrockgruppa The Lovin' Spoonful. Det kom ut i november 1965 på Kama Sutra. Albumet inneheld hittane «Do You Believe in Magic» (9. plassen i USA) og «Did You Ever Have to Make Up Your Mind?» (2. plassen i USA).

Do You Believe in Magic kom ut på CD i 2002 med fem bonusspor.

Mottaking

I meldinga si for Allmusic skreiv musikkskribenten William Ruhlmann at «Albumet utbroderer den varsame, vinnande låtskrivarstilen til Sebstian. Albumet synte òg jugband-røtene til gruppa i arrangementa deira av dei tradisjonelle songane. The Spoonful vert hugsa som ein reiskap for låtskrivinga til Sebastian, men Do You Believe in Magic var ei solid samling som synte at dei var effektive som ei gruppe.»

Innhald

Medverkande
John Sebastian – vokal, gitar, autoharpe, munnspel, orgel
Steve Boone – bass, vokal
Joe Butler – trommer, perkusjon, vokal
Zal Yanovsky – elektrisk og akustisk gitar, vokal

Kjelder
Denne artikkelen bygger på «Do You Believe in Magic (album)» frå ,  den 21. mars 2019. 
 oppgav desse kjeldene:

The Lovin' Spoonful-album
Debutalbum frå 1965
Kama Sutra Records-album
Album produserte av Erik Jacobsen
Zal Yanovsky

Zalman «Zal» Yanovsky () var ein kanadisk folkrockmusikar. Han spelte sologitar og song i The Lovin' Spoonful, eit rockeband han skipa med John Sebastian i 1964. Han vart innlemma i Kanadiske Music Hall of Fame i 1996. 

I 1966 vart han arrestert i USA i samband med ei marihuana-sak. I byte for å ikkje bli deportert oppgav Yanovsky forhandlaren sin og vart dermed fryse ut av musikkmiljøet.

Diskografi

Singlar
«As Long As You're Here» (Billboard #101, Cashbox #73, RPM #57)/«Ereh Er'uoy Sa Gnol Sa»—Buddah 12—1968

Album
Alive and Well in Argentina – Buddah BDS-5019 – 1968
Raven in a Cage / You Talk Too Much / Last Date / Little Bitty Pretty One / Alive and Well in Argentina / Brown To Blue / Priscilla Millionaira / I Almost Lost My Mind / Hip Toad / Lt. Schtinckhausen
Alive and Well in Argentina – Kama Sutra KSBS-2030 – 1971
Same tracks as above, but also includes «As Long As You're Here» (side 1, track 6).  Completely different album cover and liner notes than the original release.

Kjelder
Denne artikkelen bygger på «Zal Yanovsky» frå ,  den 21. mars 2019. 
 oppgav desse kjeldene:

Bakgrunnsstoff

Kanadiske folkegitaristar
Kanadiske gitaristar
Kanadiske folkrockmusikarar
Kanadiske songarar
Kanadiske plateprodusentar
Kanadiske rockegitaristar
Kanadiske låtskrivarar
Sologitaristar
Musikarar frå Toronto
Rock and Roll Hall of Fame
The Lovin' Spoonful-medlemmar
Joe Butler

Joseph Campbell Butler () er ein USA-amerikansk musikar som var ein av dei opphavlege medlemmane i The Lovin' Spoonful.

Butler er både vokalist og trommeslagar. Han spelte i den originale oppsetjinga av Hair. Han spelte òg i rockeoperaen Soon i 1971. Butler var ein av dei opphavlege medlemmane i poprockbandet The Lovin' Spoonful. Han song solovokal på songane «You Baby», «Full Measure», «Never Going Back» og «Me About You» medan han var i The Spoonful.

Kjelder
Denne artikkelen bygger på «Joe Butler» frå ,  den 21. mars 2019. 
 oppgav desse kjeldene:

Bakgrunnsstoff
 Joe Butler på lovinspoonful.com

Folk frå Long Island
USA-amerikanske rocketrommeslagarar
USA-amerikanske visesongarar
USA-amerikanske songarar
USA-amerikanske låtskrivarar
Autoharpespelarar
The Lovin' Spoonful-medlemmar
Rock and Roll Hall of Fame
USA-amerikanske trommeslagarar
Matti Pitkänen

Matti Keijo Pitkänen () er ein finsk tidlegare langrennar frå Ikaalinen i Birkaland. Han vann OL-gull i 1976, VM-sølv i 1978 og OL-bronse i 1980; alle medaljane kom i 4 x 10 km stafett. Pitkänen gjekk i 1978 inn til siger på femmila i Holmenkollen.

Aktiv
Pitkänen markerte seg i internasjonalt langrenn i tida 1976-80. Under Vinter-OL 1976 i Innsbruck vart han nummer 13 på 30 km. Ei veke seinare gjekk han startetappen for Finland i 4 x 10 km stafett, ei tevling som enda med ein suveren siger for det finske mannskapet. Saman med Juha Mieto, Pertti Teurajärvi og Arto Koivisto syrgde han for landets siste store triumf iden historisk stafetten for menn. Vinteren 1978 var Pitkänen i sitt livs beste form. Då Ski-VM 1978 fann stad i Lahti, kom han på fjerdeplass i alle dei tre individuelle tevlingane; 15, 30 og 50 km. I 4 x 10 km stafett deltok han som finsk ankermann i ein jamn strid om sigeren med Sveriges Thomas Magnusson. Magnusson la til sist Pitkänen 11 sekundar bak seg og avgjorde dermed gullstriden til svensk fordel. Vel ein månad seinare deltok Pitkänen i Holmenkollrenna, der han vann 50-kilometeren med over 1 minutts margin til andremann, den norske veteranen Magne Myrmo. Under dei olympiske vinterleikane 1980 i Lake Placid vart Pitkänen nummer seks på 30 km, før han  gjekk ein etappe for Finlands lag i 4 x 10 km stafett, der innsatsen vart lønt med ein bronsemedalje.

Kjelder
Denne artikkelen bygger på «Matti Pitkänen» frå ,  den 21. mars 2019.  
 

Finske langrennsløparar
Olympiske meistrar for Finland
Olympiske bronsemedaljevinnarar for Finland
Medaljevinnarar under vinter-OL 1976
Finske deltakarar under vinter-OL 1976
Langrennsløparar under vinter-OL 1976
Medaljevinnarar under vinter-OL 1980
Finske deltakarar under vinter-OL 1980
Langrennsløparar under vinter-OL 1980
Songen Do You Believe in Magic

«Do You Believe In Magic» er ein song skriven av John Sebastian. Han vart først spelt inn og gjeven ut av gruppa hans, The Lovin' Spoonful i 1965. Singelen nådde niandeplassen på Billboard Hot 100-lista. I 1978 fekk Shaun Cassidy ein hit med sin versjon av songen. Songen har òg blitt spelt av mange andre artistar.

The Lovin' Spoonful-versjonen
I 1965 gav The Lovin' Spoonful ut songen som den første singelen frå debutplata deira, Do You Believe in Magic. Singelen vart godt motteken og han nådde niandeplassen på Billboard Hot 100 i USA. I følgje teksten er magien det visast til i tittelen krafta musikken har til å gjere den som lyttar lukkeleg og fri. Studiomusikaren Gary Chester spelte tamburin på innspelinga. The Lovin' Spoonful-versjonen er rangert på 216. plassen på lista til Rolling Stone over dei 500 beste songane gjennom tidene. 

I 2007 kom ein DVD kalla The Lovin' Spoonful with John Sebastian - Do You Believe in Magic der Sebastian syner korleis han spelte dei tre akkordane i starten på Martha and the Vandellas sin «(Love Is Like a) Heat Wave» i raskare tempo for introen på «Do You Believe in Magic».

Songen er mykje nytta i Jim Sheridan-filmen In America då ein irsk innvandrarfamilie kjem til New York City for første gongen.

Salslister

Vekeslister

Årslister

Shaun Cassidy-versjonen

«Do You Believe in Magic» vart ein topp 40-hit igjen i 1978 i både USA og Canada då Shaun Cassidy gav ut ein versjon av songen. Cassidy sin versjon nådde 31. plassen på Billboard Hot 100.

Salslister

Vekeslister

Årslister

«Do You Believe in Magic» vart spelt av American pop rock duo, Aly & AJ. Their version av songen was for Aly's film, Now You See It..., and it also appeared on their debut studio album, Into the Rush in addition to an appearance on the 2009 soundtrack to the TV show Wizards of Waverly Place. The duo consists of sisters, Alyson «Aly» og Amanda Joy «AJ» Michalka.

Andre versjonar
 Aly & AJ nådde andreplassen på den amerikanske singellista med sin versjon i 2005. 
Andre artistar som spelte inn songen er mellom andre John Mellencamp, Bud Shank og Randy VanWarmer.

Kjelder
Denne artikkelen bygger på «Songen Do You Believe in Magic» frå ,  den 21. mars 2019. 
 oppgav desse kjeldene:

Bakgrunnsstoff
 

The Lovin' Spoonful-songar
Singlar frå 1965
Singlar frå 1978
Shaun Cassidy-songar
Singlar frå 2005
Aly & AJ-songar
Debutsinglar
Songar skrivne av John Sebastian
Grammy Hall of Fame Award
Songar frå 1965
Songar produserte av Erik Jacobsen
Warner Bros. Records-singlar
Hollywood Records-singlar
Songar om magi
Billy Strange-songar
Barry McGuire-songar
Cher-songar
Johnny Cougar-songar
The Pogues-songar
 218